ANEXA nr. 5


Standarde specifice minime de calitate obligatorii pentru serviciul Echipa mobilă pentru persoane adulte cu dizabilităţi



SECŢIUNEA I


În cuprinsul prezentelor standarde, sunt utilizate expresii şi acronime care au înţelesurile următoare:


	ANPDPD
	Autoritatea Națională pentru Protecția Drepturilor Persoanelor cu
Dizabilități

	AP
	asistent personal al persoanei cu handicap grav

	APP
	asistent personal profesionist

	beneficiar
	persoana adultă încadrată în grad şi tip de handicap

	Cabra
	Centru de abilitare şi reabilitare pentru persoane adulte cu dizabilități

	CIA
	Centru de îngrijire şi asistenta pentru persoane adulte cu dizabilități

	CPVI
	Centru  pentru  viață  independentă  pentru  persoane  adulte  cu
dizabilități

	Cad
	Centru de criză pentru persoane adulte cu dizabilități

	CR
	Centru rezidențial

	Cresc
	Centru respiro pentru persoane adulte cu dizabilități

	CSRN
	Centru de servicii de recuperare neuromotorie de tip ambulatoriu

	CZ
	Centru de zi pentru persoane adulte cu dizabilități

	document	care	atestă
încadrarea	în	grad	de handicap
	certificat sau decizie de încadrare în grad de handicap

	EM
	Echipa mobilă pentru persoane adulte cu dizabilități

	FSS
	Furnizor de servicii sociale (public sau privat)

	Ic
	Indicatori de control

	Im
	Indicatori de monitorizare a aplicării reglementărilor din domeniul propriu al ANPDPD, în scopul îmbunătățirii conținutului standardelor de calitate în domeniul promovării drepturilor persoanelor cu dizabilități (art. 1 alin. (3) din Hotărârea Guvernului nr. 50/2015 privind organizarea, funcționarea şi atribuțiile Autorității Naționale pentru Persoanele cu Dizabilități, cu modificările şi completările ulterioare)

	LP
	Locuință protejată pentru persoane adulte cu dizabilități

	PIRIS
	Program individual de reabilitare şi integrare socială, în înțelesul Legii nr.448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare,
art. 5, pct. 25

	PIS
	Plan individual de servicii, în înțelesul Legii nr.448/2006 privind protecţia  şi  promovarea  drepturilor  persoanelor  cu  handicap,
republicată, cu modificările şi completările ulterioare, art. 5, pct. 24

	PP
	Plan personalizat = planificare de servicii şi activități realizată de
echipa de evaluare a FSS

	PPV
	Plan personal de viitor = stabileşte obiectivele pe termen scurt şi mediu de pregătire individuală a beneficiarului din LP, în vederea atingerii unui maxim de independentă posibilă

	ROF
	Regulament de organizare şi funcționare

	Reprezentant legal
	persoana desemnată, în condițiile Codului Civil, să reprezinte interesul persoanei lipsite de capacitate deplină de exercițiu a drepturilor civile sau al persoanei lipsite de discernământ

	SAS
	Servicii de asistenta şi suport pentru persoane adulte cu dizabilități

	SECPAH - DGASPC
	serviciul de evaluare complexă a persoanelor adulte cu handicap din cadrul direcțiilor generale de asistenta socială şi protecţia copilului județene, respectiv locale ale sectoarelor municipiului Bucureşti

	SID
	Serviciu de îngrijiri la domiciliu pentru persoane adulte cu dizabilități



MODULUL I - MANAGEMENTUL SERVICIULUI SOCIAL (Standard 1)

Echipa mobilă pentru persoane adulte cu dizabilităţi - EM - este serviciul social prin care se acordă intervenţii specializate la domiciliu, pe perioadă determinată şi în baza evaluării şi identificării nevoii individuale specifice, pentru persoane adulte cu dizabilităţi care nu au acces facil la CZ şi/sau nu se află în proximitatea unui CZ, în vederea dezvoltării potenţialului personal şi prevenirii instituţionalizării.

	Standard 1 - ORGANIZARE ŞI FUNCŢIONARE
	FSS asigură organizarea şi funcţionarea EM cu
respectarea prevederilor legale în vigoare.

	
Rezultat:
	EM este organizat şi funcţionează cu respectarea prevederilor legale în vigoare.



Cerinţe minime:

1. EM este înfiinţată prin hotărârea consiliului local/judeţean pentru FSS public sau prin hotărârea/decizia/dispoziţia organului de conducere prevăzut de lege pentru FSS privat, care precizează totodată capacitatea EM.

2. EM poate funcţiona în două forme, din punct de vedere al statutului juridic:

2.1. fără personalitate juridică, în structura/organigrama FSS public sau privat.

2.2. cu personalitate juridică, de sine stătătoare sau în subordinea FSS public sau privat.

3. EM are program de minim 40 ore/săptămână pentru minim 2 - 4 beneficiari/zi.

4. Durata acordării serviciilor de către EM este stabilită de echipa de evaluare.

5. Beneficiarii sunt persoane adulte cu dizabilităţi pentru care certificatele/deciziile de încadrare în grad de handicap sunt în termen de valabilitate; aceştia se pot afla în îngrijirea familiilor/trăiesc independent/în asistenţa AP sau APP, nu au acces facil la CZ şi/sau nu se află în proximitatea CZ.

6. În situaţii fundamentate, coordonatorul EM poate stabili acordarea de servicii pentru beneficiari aflaţi în LMP.

7. EM deţine cel puţin un mijloc de transport pentru asigurarea desfăşurării activităţilor.

8. EM deţine şi respectă Regulamentul de organizare şi funcţionare.

9. FSS face cunoscut ROF în cadrul unor sesiuni de informare a personalului EM cel puţin o dată pe an; tabelul cu participanţii la sesiunile de informare şi semnăturile acestora constituie anexă la ROF.

10. Activitatea EM este coordonată de o persoană cu responsabilitatea de coordonator. În cazul în care EM are personalitate juridică, conducerea serviciului este asigurată de un absolvent de învăţământ superior, cu diplomă de licenţă în domeniul asistenţei sociale sau medicale, sau echivalentă. În cazul EM fără personalitate juridică, conducerea poate fi asigurată de o persoană cu studii post liceale în domeniile menţionate sau echivalentă.

11. Coordonatorul EM elaborează anual, în luna februarie a anului curent pentru anul anterior, un raport de activitate care cuprinde cel puţin următoarele: scurtă descriere a activităţilor, gradul de implementare a standardelor de calitate şi problemele întâmpinate, proiecte finanţate, rezultatele controalelor, propuneri pentru îmbunătăţirea condiţiilor de viaţă, inclusiv măsurile care s-au impus din analiza gradului de satisfacţie a beneficiarilor/reprezentanţilor legali faţă de calitatea vieţii din EM; raportul este avizat de către FSS şi este disponibil la sediul acestuia; raportul poate fi postat pe site-ul FSS/EM.

12. FSS respectă prevederile actelor normative, inclusiv ale standardelor specifice de calitate, referitoare la structura, calificarea şi responsabilizarea personalului faţă de serviciile şi activităţile din EM.

13. FSS/EM are şi respectă planul anual de instruire şi formare profesională pentru personalul angajat.

14. Planul anual de instruire şi formare profesională cuprinde module de instruire privind, cel puţin: egalitatea de şanse; prevenirea, recunoaşterea şi raportarea formelor de exploatare, violenţă şi abuz; respect pentru diversitate; respect şi încurajare pentru autonomia individuală şi independenţa persoanelor cu dizabilităţi.

15. Personalul EM este instruit/format anual cu privire la: egalitatea de şanse; prevenirea, recunoaşterea şi raportarea formelor de exploatare, violenţă şi abuz; respect pentru diversitate;

respect şi încurajare pentru autonomia individuală şi independenţa persoanelor cu dizabilităţi, altele; dovada instruirilor/formărilor se include în dosarul de personal.

16. FSS/EM consemnează sesiunile de instruire în Registrul privind perfecţionarea continuă a personalului, în care se menţionează: data şi tema instruirii, numele şi semnătura participanţilor, numele şi semnătura persoanei care a realizat instruirea.

17. FSS asigură comunicarea şi colaborarea regulată referitoare la nevoile beneficiarilor cu EM, cu serviciul public de asistenţă socială de la nivelul autorităţilor publice locale şi judeţene şi cu alte instituţii publice locale şi centrale.

18. FSS încurajează activitatea voluntarilor şi foloseşte serviciile acestora în interesul beneficiarilor, în condiţiile legii; activitatea voluntarilor este coordonată de coordonatorul EM.

19. FSS/EM promovează parteneriatul în îngrijirea şi protecţia persoanelor adulte cu dizabilităţi, prin identificarea şi implicarea de organisme guvernamentale sau neguvernamentale, specialişti sau alte persoane resursă din diferite domenii de activitate.

Indicatori de monitorizare:

Im 1 - Conţinutul raportului de activitate respectă cerinţele minime ale standardului.

Im 2 - Conţinutul planului anual de instruire şi formare profesională respectă cerinţele minime ale standardului.

Indicatori de control:

Ic 1 - EM deţine hotărârea consiliului local/judeţean pentru FSS public sau hotărârea/decizia/dispoziţia organului de conducere prevăzut de lege pentru FSS privat, care precizează totodată capacitatea EM.

Ic 2 - Documentele care atestă calitatea de persoană încadrată în grad de handicap a beneficiarilor sunt în termen de valabilitate.

Ic 3 - ROF este disponibil la sediul EM, inclusiv tabelul cu participanţii la sesiunile de informare şi semnăturile acestora.

Ic 4 - FSS/EM respectă prevederile actelor normative referitoare la structura, calificarea şi responsabilizarea personalului, inclusiv a coordonatorului, faţă de activităţile şi serviciile din EM.

Ic 5 - Personalul EM a fost instruit anual cu privire la temele prevăzute în standardele minime de calitate.

Ic 6 - Raportul anual de activitate este disponibil la sediul FSS.

Ic 7 - FSS menţine comunicarea şi colaborarea regulată referitoare la nevoile beneficiarilor cu EM, cu serviciul public de asistenţă socială de la nivelul autorităţilor publice locale şi judeţene şi cu alte instituţii publice locale şi centrale.

Ic 8 - FSS/EM are parteneriate în desfăşurare având ca obiect îngrijirea şi protecţia persoanelor adulte cu dizabilităţi.

MODULUL II - ACCESAREA SERVICIULUI SOCIAL (Standarde 1 - 4)

	Standard 1 - INFORMARE
	FSS asigură informarea persoanelor interesate
cu privire la serviciul social.

	Rezultat
	Persoanele interesate primesc informaţii cu privire la modul de organizare şi funcţionare a EM, oferta de servicii, drepturile şi obligaţiile beneficiarilor.



Cerinţe minime:

1. FSS elaborează materiale informative cu privire la EM.

2. Materialele informative cuprind cel puţin: condiţii de admitere, activităţi şi servicii oferite, drepturile şi obligaţiile beneficiarilor, condiţii de încetare şi, după caz, modul de calcul al contribuţiei beneficiarului.

3. Materialele informative pot fi pe suport de hârtie şi/sau pe suport electronic.

4. FSS/EM deţine şi pune la dispoziţia persoanelor interesate materiale informative.

5. FSS/EM utilizează mijloace de informare adaptate, după caz: informaţii clare şi simple/limbaj uşor de citit/prezentări audio-video/limbaj Braille/limbaj mimico- gestual.

6. FSS/EM utilizează imagini ale beneficiarilor şi/sau date cu caracter personal în materiale informative, numai în baza acordului scris al acestora sau al reprezentanţilor legali, acord valabil pe o anumită perioadă de timp.

7. FSS include acordul scris în vederea utilizării imaginii şi datelor cu caracter personal pe o anumită perioadă de timp, în dosarul personal al beneficiarului.

8. FSS/EM se asigură că materialele informative sunt actualizate cu regularitate.

Indicatori de monitorizare:

Im 1 - Conţinutul materialelor informative respectă cerinţele minime ale standardului.

Indicatori de control:

Ic 1 - Cel puţin una din formele de prezentare a materialelor informative actualizate este disponibilă la sediul FSS/EM.

Ic 2 - Dosarul personal al beneficiarului cuprinde acordul scris privind utilizarea imaginii şi datelor cu caracter personal pe o anumită perioadă de timp.

	Standard 2 - ADMITERE
	FSS realizează admiterea beneficiarilor în condiţiile în care poate răspunde, prin activităţile şi serviciile EM, nevoilor lor
individuale.

	Rezultat
	Beneficiarii/reprezentanţii legali cunosc şi
acceptă condiţiile de admitere în EM.



Cerinţe minime:

1. FSS elaborează şi aplică procedura de admitere a beneficiarilor.

2. Procedura de admitere precizează cel puţin: criteriile de eligibilitate a beneficiarilor, etapele procesului de admitere şi documentele necesare, condiţiile încetării acordării serviciului, conţinutul contractului de furnizare de servicii şi modelul acestuia, drepturile şi obligaţiile părţilor.

3. Procedura precizează documentele necesare pentru admiterea persoanei, printre care:

a) cerere de admitere;

b) copie de pe actele de identitate şi stare civilă, după caz;

c) copie de pe actul de identitate a reprezentantului legal, după caz;

d) copie de pe documentul care atestă încadrarea în grad de handicap în termen de valabilitate;

e) ultimul talon de pensie sau adeverinţă de venit;

f) raportul de anchetă socială.

4. EM cunoaşte şi aplică procedura de admitere.

5. FSS emite dispoziţia de admitere în baza analizei documentelor depuse; copie de pe dispoziţia de admitere este inclusă în dosarul personal

6. FSS elaborează şi actualizează, după caz, modelul de contract de furnizare de servicii pe baza modelului aprobat prin ordin al ministrului muncii, familiei, tineretului şi solidarității sociale.

7. FSS/EM explică beneficiarului sau reprezentantului său legal prevederile din contractul de furnizare de servicii, înainte de a fi semnat, utilizând, după caz, formate accesibilizate: prezentări audio-video, limbaj mimico-gestual etc.

8. Contractul de servicii prevede modul de acordare a serviciilor EM în situaţia beneficiarului care se află în îngrijirea asistentului personal sau a asistentului personal profesionist.

9. FSS încheie contractul de furnizare de servicii cu beneficiarul sau, după caz, cu reprezentantul legal al acestuia, în cel puţin trei exemplare originale: un exemplar se păstrează în dosarul personal al beneficiarului, un exemplar se păstrează la sediul FSS iar un exemplar se înmânează beneficiarului.

Indicatori de monitorizare:

Im 1 - Conţinutul procedurii de admitere respectă cerinţele minime ale standardului.

Indicatori de control:

Ic 1 - Procedura de admitere este disponibilă la sediul FSS/EM.

Ic 2 - Documentele prevăzute în procedura de admitere, precum şi dispoziţia de admitere sunt incluse în dosarul personal.

Ic 3 - Contractele de furnizare de servicii încheiate cu beneficiarii sau cu reprezentanţii legali ai acestora şi actualizate după caz sunt disponibile la sediul FSS, în original şi în dosarul personal al beneficiarului, în original.

	Standard 3 - DOSARUL PERSONAL AL
BENEFICIARULUI
	FSS întocmeşte şi păstrează câte un dosar
personal pentru fiecare beneficiar.

	
Rezultat
	Dosarele personale ale beneficiarilor conţin cel puţin documentele prevăzute de standardele de calitate şi sunt păstrate în
regim de confidenţialitate şi siguranţă.




Cerinţe minime:

1. FSS/EM completează dosarul iniţial al beneficiarului cu alte documente prevăzute de standardele de calitate sau de legislaţia în vigoare.

2. Beneficiarul sau reprezentantul său legal poate consulta dosarul personal, la solicitare.

3. Consultarea dosarului personal de către o persoană din sistemul de protecţie/asistenţă socială se face în prezenţa personalului cu atribuţii din FSS/EM.

4. Consultarea dosarului personal de către o persoană din afara sistemului de protecţie/asistenţă socială se face cu acordul scris al beneficiarului sau al reprezentantului legal, în prezenţa personalului cu atribuţii din FSS/EM; acordul scris se păstrează în dosarul personal.

5. La solicitarea scrisă a beneficiarului/reprezentantului său legal, FSS/EM pune la dispoziţia acestuia o copie a dosarului personal.

6. FSS asigură păstrarea/arhivarea dosarelor personale ale beneficiarilor, în condiţii de siguranţă şi confidenţialitate, pentru o perioadă de 5 ani de la încetarea acordării serviciilor.

7. FSS/EM deţine evidenţa dosarelor personale arhivate, pe suport hârtie sau electronic.

Indicatori de control:

Ic 1 - Dosarele personale ale beneficiarilor sunt disponibile la sediul FSS.

Ic 2 - Dosarele personale ale beneficiarilor conţin documentele prevăzute de standardele de calitate.

Ic 3 - Dosarele personale ale beneficiarilor sunt păstrate de FSS în condiţii care permit păstrarea confidenţialităţii datelor.

Ic 4 - Evidenţa dosarelor personale arhivate există pe suport hârtie sau electronic.

	Standard 4 - ÎNCETAREA ACORDĂRII SERVICIILOR
	FSS/EM încetează acordarea serviciului social în condiţii cunoscute şi acceptate de&
beneficiari sau de reprezentanţii lor legali.

	Rezultat
	Beneficiarilor le este încetată acordarea serviciilor în condiţii cunoscute şi acceptate.





Cerinţe minime:

1. FSS/EM informează beneficiarii asupra condiţiilor de încetare a acordării serviciilor.

2. Încetarea acordării serviciilor EM către beneficiar se poate face:

a) la cererea beneficiarului/reprezentantului legal, prin decizia unilaterală a acestuia;

b) prin decizia argumentată a conducerii FSS/coordonatorului EM;

c) prin acordul părţilor.

3. EM înregistrează zilnic beneficiarii şi serviciile oferite în Registrul de evidenţă gestionat de coordonatorul EM în condiţii de siguranţă şi confidenţialitate.

Indicatori de control:

Ic 1 - Registrul de evidenţă este păstrat în condiţii de siguranţă şi confidenţialitate.

MODULUL III - EVALUARE ŞI PLANIFICARE (Standarde 1-3 )

	Standard 1: EVALUARE
	FSS/EM identifică nevoile specifice ale
beneficiarilor, la domiciliul acestora.

	Rezultat:
	Beneficiarii primesc servicii în concordanţă
cu specificul EM.



Cerinţe minime:

1. FSS elaborează şi aplică procedura de evaluare a nevoilor individuale specifice ale beneficiarilor.

2. Procedura precizează cel puţin: tipul de evaluare (iniţială/periodică/la nevoie), metodele de evaluare aplicate, inclusiv din punct de vedere al necesităţii de adaptare a mediului ambiant, tehnologii şi dispozitive asistive şi tehnologii de acces necesare, personalul implicat.

3. EM cunoaşte şi aplică procedura de evaluare.

4. Echipa multidisciplinară care realizează evaluarea poate fi: asistent social, psiholog, psihopedagog, logoped, medic, kinetoterapeut, fiziokinetoterapeut, terapeut ocupaţional, consilier vocaţional; acolo unde este cazul, pot interveni interpreţi de limbaj mimico- gestual.

5. Ulterior evaluării iniţiale, evaluarea va fi realizată în funcţie de obiectivele planificate pe termen scurt sau mediu şi ori de câte ori este nevoie.

6. Beneficiarul este evaluat din punct de vedere al stării generale, al nevoilor de informare, de dezvoltare a potenţialului fizic, mintal, social, educaţional şi profesional, al nevoii de tehnologii şi dispozitive asistive şi tehnologii de acces şi alte adaptări, al riscurilor existente şi eventualelor dependenţe (droguri, alcool, tutun, altele).

7. În cadrul evaluării, echipa de evaluare urmăreşte recomandările din PIS şi PIRIS, din alte documente de evaluare realizate de structuri specializate, alţi specialişti sau de alte instituţii/servicii publice.

8. Rezultatele evaluării sunt consemnate în Fişa de evaluare.

9. Fişa de evaluare cuprinde cel puţin următoarele: informaţii despre evaluare, nevoile identificate, data următoarei evaluări, profesia şi semnăturile persoanelor care au efectuat evaluarea, precum şi semnătura beneficiarului sau, după caz, a reprezentantului său legal.

10. În cadrul evaluării, personalul implică beneficiarul, îi solicită şi îi ascultă opinia.

11. Reprezentantul legal participă la evaluare ori de câte ori aceasta se realizează; în cazul în care reprezentantul legal optează în scris pentru a nu participa la evaluare, rezultatul evaluării îi va fi adus la cunoştinţă.

12. Fişa de evaluare este inclusă în dosarul personal al beneficiarului, însoţită sau nu de alte documente suplimentare.

Indicatori de monitorizare:

Im 1 - Conţinutul procedurii de evaluare respectă cerinţele minime ale standardului.

Indicatori de control:

Ic 1 - Procedura este disponibilă la sediul FSS/EM.

Ic 2 - Fişa de evaluare este inclusă în dosarul personal al beneficiarului.

	Standard 2: PLANUL PERSONALIZAT
	EM asigură, pe durată determinată, activităţi
şi/sau servicii corespunzătoare nevoilor specifice ale beneficiarilor.

	Rezultat:
	Fiecare beneficiar primeşte servicii în funcţie de nevoile identificate prin evaluare, pe
durată determinată.




Cerinţe minime:

1. Personalul care a efectuat evaluarea completează Planul personalizat (PP) pentru fiecare beneficiar.

2. În PP sunt specificate, cel puţin: serviciile şi activităţile care vor fi acordate beneficiarului prin EM pe baza evaluării, obiectivele pe termen scurt sau mediu, durata acordării şi programarea, timpul aferent intervenţiei exprimat în ore/zi sau ore/săptămână, materialele şi/sau echipamentele necesare, modalităţile de intervenţie, data viitoarei revizuiri, concluzii, profesia şi semnăturile persoanelor care au efectuat evaluarea, precum şi semnătura beneficiarului sau, după caz, a reprezentantului său legal.

3. În PP se consemnează modalitatea de implicare a familiei în îngrijirea beneficiarului, precum şi cazurile în care suportul familial este limitat sau lipseşte.

4. În cadrul elaborării şi revizuirii PP, personalul implică beneficiarul, ascultă şi ţine cont de opinia acestuia.

5. La încetarea acordării serviciilor, personalul implicat, împreună cu coordonatorul EM, completează rubrica de concluzii din PP, precizând evoluţia persoanei şi problemele întâmpinate.

6. Beneficiarul/reprezentantul legal primeşte o copie a PP ori de câte ori acesta este revizuit.

7. PP este inclus în dosarul personal al beneficiarului.

Indicatori de monitorizare:

Im 1 - Conţinutul PP respectă cerinţele minime ale standardului.

	Standard 3: MONITORIZARE
	FSS/EM se preocupă ca activităţile şi/sau
serviciile planificate prin PP să fie realizate.

	Rezultat:
	Beneficiarilor li se asigură implementarea
PP.




Cerinţe minime:

1. Coordonatorul EM monitorizează implementarea PP a beneficiarului, utilizând Fişa de monitorizare.

2. Evoluţia situaţiei beneficiarilor este discutată lunar, pe baza PP, în întâlnirea coordonatorului EM cu personalul care lucrează cu beneficiarul.

3. Fişa de monitorizare cuprinde sinteza discuţiilor dintre coordonatorul SID şi personalul implicat în acordarea serviciilor către beneficiar, precum şi comentariile privind modul în care se asigură beneficiarului un mediu sigur din punct de vedere al protecţiei împotriva exploatării, violenţei şi abuzului protecţiei, împotriva torturii şi tratamentelor crude, inumane sau degradante.

4. La încetarea acordării serviciilor, Fişa de monitorizare se include în dosarul personal al beneficiarului.

Indicatori de monitorizare:

Im 1 - Conţinutul Fişei de monitorizare respectă cerinţele minime ale standardului.

Indicatori de control:

Ic 1 - PP şi Fişele de monitorizare sunt incluse în dosarul personal.

MODULUL IV - ACTIVITĂŢI ŞI SERVICII (Standarde 1 - 4)

	Standard 1 - INFORMARE ŞI CONSILIERE SOCIALĂ /SERVICII DE
ASISTENŢĂ SOCIALĂ
	FSS/EM sprijină beneficiarii să dispună de cunoştinţe şi informaţii din domeniul social
şi al dizabilităţii.

	Rezultat:
	Beneficiarii sunt informaţi cu privire la
drepturi şi facilităţi sociale.




Cerinţe minime:

1. Activităţile de informare şi consiliere socială sunt recomandate de echipa de evaluare în PP, se efectuează conform planificării şi sunt monitorizate din punct de vedere al realizării de către coordonatorul EM.

2. Principalele activităţi, după caz, constau în:

a) informare şi consiliere cu privire la drepturile şi facilităţile sociale existente, clarificări privind demersurile de obţinere;

b) sprijin pentru menţinerea relaţiei beneficiarului cu familia, prieteni etc.;

c) informare şi sprijin pentru realizarea demersurilor pentru obţinerea de tehnologii şi dispozitive asistive şi/sau tehnologii de acces;

d) informare şi sprijin pentru realizarea demersurilor pentru adaptarea locuinţei;

e) informare despre programele de lucru, facilităţile oferite de cabinete medicale, servicii de abilitare şi reabilitare, tratamente balneo etc.;

f) informare şi suport pentru obţinerea unor servicii de transport: rovinietă, card de parcare, bilete de tren/autobuz;

g) informare despre activităţi şi servicii alternative sau complementare oferite de furnizori sociali privaţi, îndeosebi organizaţii neguvernamentale;

h) suport pentru identificare locuri de muncă şi orientare socio-profesională;

i) demersuri pentru conştientizarea angajatorilor cu privire la dreptul la muncă, potenţialul şi facilităţile angajării persoanelor cu dizabilităţi, realizarea analizei locului şi a mediului de muncă;

j) informare privind reţelele de suport existente (inclusiv on-line) formate din persoane aflate în situaţii de viaţă asemănătoare;

k) sprijin pentru participare la activităţi sportive, culturale, de petrecere a timpului liber.

3. Personalul implicat în activităţile de informare şi consiliere socială poate fi: asistent social.

4. Personalul foloseşte Fişa beneficiarului, în care consemnează intervenţia la domiciliu şi durata acesteia; fişa este contrasemnată de beneficiar/reprezentant legal.

5. Personalul relaţionează cu beneficiarul, menţine un climat suportiv, dovedeşte respect şi oferă acestuia confort fizic si psihic.

6. FSS/coordonatorul EM poate efectua vizite la domiciliul beneficiarului pentru a se asigura de efectuarea în bune condiţii a serviciilor şi pentru a cunoaşte gradul de satisfacţie faţă de calitatea acestora; vizitele pot fi efectuate împreună cu personalul implicat.

7. La încetarea acordării serviciilor, personalul implicat, împreună cu coordonatorul EM, completează rubrica de concluzii din PP, precizând evoluţia persoanei şi problemele întâmpinate.

8. La încetarea acordării serviciilor, PP şi Fişa de monitorizare sunt incluse în dosarul personal al beneficiarului.

Indicatori de control:

Ic 1 - Activităţile de informare şi consiliere socială sunt realizate de personal de specialitate. Ic 2 - PP şi Fişa de monitorizare sunt incluse în dosarul personal al beneficiarului.
	Standard 4 - CONSILIERE PSIHOLOGICĂ
	EM se preocupă de siguranţa psihică şi
emoţională a beneficiarilor.

	Rezultat:
	Beneficiarilor le este asigurat confortul psihic şi emoţional şi optimizarea personală.




Cerinţe minime:

1. Consilierea psihologică este recomandată de echipa de evaluare în PP, se efectuează conform planificării şi este monitorizată din punct de vedere al realizării de către coordonatorul EM.

2. Consilierea are ca obiective: dezvoltarea comportamentului adecvat situaţiilor sociale, dezvoltarea atenţiei şi gândirii pozitive, adecvarea emoţiilor, conştientizarea de sine, evitarea situaţiilor de izolare socială şi depresie, optimizarea şi dezvoltarea personală, autocunoaşterea, altele.

3. Consilierea psihologică cuprinde programe de consiliere şi terapie suportivă, intervenţii terapeutice specifice.

4. Personalul implicat în realizarea consilierii psihologice poate fi: psiholog, psihoterapeut.

5. FSS/EM poate implica şi alţi specialişti, în vederea asigurării unor servicii specifice pentru beneficiari.

6. Personalul foloseşte Fişa beneficiarului, în care consemnează intervenţia la domiciliu şi durata acesteia; fişa este contrasemnată de beneficiar/reprezentant legal.

7. Personalul relaţionează cu beneficiarul, menţine un climat suportiv, dovedeşte respect şi oferă acestuia confort fizic si psihic.

8. FSS/coordonatorul EM poate efectua vizite la domiciliul beneficiarului pentru a se asigura de efectuarea în bune condiţii a serviciilor şi pentru a cunoaşte gradul de satisfacţie faţă de calitatea acestora; vizitele pot fi efectuate împreună cu personalul implicat.

9. La încetarea acordării serviciilor, personalul implicat, împreună cu coordonatorul EM, completează rubrica de concluzii din PP, precizând evoluţia persoanei şi problemele întâmpinate.

10. La încetarea acordării serviciilor, PP şi Fişa de monitorizare sunt incluse în dosarul personal al beneficiarului.

Indicatori de control:

Ic 1 - Consilierea psihologică este realizată de personal de specialitate.

Ic 2 - PP şi Fişa de monitorizare sunt incluse în dosarul personal al beneficiarului.

	Standard 3 - FACILITAREA INDEPENDENŢEI BENEFICIARULUI
	FSS/EM acordă asistenţă de specialitate
pentru facilitarea independenţei beneficiarilor.

	Rezultat:
	Beneficiarii primesc sprijin la domiciliu pentru a-şi menţine, pe cât posibil, autonomia funcţională.



Cerinţe minime:

1. Activităţile pentru facilitarea independenţei beneficiarului sunt recomandate de echipa de evaluare în PP, se efectuează conform planificării şi sunt monitorizate din punct de vedere al realizării de către coordonatorul EM.

2. Principalele activităţi, după caz, constau în:

a) consiliere şi informare cu privire la importanţa menţinerii unui mod de viaţă sănătos şi activ;

b) analiză şi soluţii pentru adaptarea locuinţei;

c) instruire pentru utilizarea tehnologiilor şi dispozitivelor asistive şi tehnologiilor de acces;

d) analiză şi soluţii pentru adaptarea locului de muncă, după caz;

e) informare cu privire la servicii şi soluţii terapeutice existente, noi cercetări, noi echipamente;

f) informare privind îngrijirea stării generale, prin menţinerea unei diete echilibrate, a unui nivel adecvat de activitate fizică, prin respectarea unor practici sexuale sănătoase, menţinerea legăturii cu medicul de familie, altele;

g) sprijin pentru dezvoltarea limbajului, inclusiv interpretare în limbaj mimico- gestual sau în limbaj specific surdocecităţii.

3. Personalul implicat în activităţile pentru facilitarea independenţei beneficiarului poate fi: asistent social, medic, asistent medical, psiholog, psihopedagog, logoped, terapeut ocupaţional, kinetoterapeut, fiziokinetoterapeut, maseur, tehnician
evaluare, recomandare, furnizare şi adaptare fotolii rulante, consilier vocaţional, interpret de limbaj mimico-gestual, alţii.

4. Personalul foloseşte Fişa beneficiarului, în care consemnează intervenţia la domiciliu şi durata acesteia; fişa este contrasemnată de beneficiar/reprezentant legal.

5. Personalul relaţionează cu beneficiarul, menţine un climat suportiv, dovedeşte respect şi oferă acestuia confort fizic si psihic.

6. FSS/coordonatorul EM poate efectua vizite la domiciliul beneficiarului pentru a se asigura de efectuarea în bune condiţii a serviciilor şi pentru a cunoaşte gradul de satisfacţie faţă de calitatea acestora; vizitele pot fi efectuate împreună cu personalul implicat.

7. La încetarea acordării serviciilor, personalul implicat, împreună cu coordonatorul EM, completează rubrica de concluzii din PP, precizând evoluţia persoanei şi problemele întâmpinate.

8. La încetarea acordării serviciilor, PP şi Fişa de monitorizare sunt incluse în dosarul personal al beneficiarului.

Indicatori de control:

Ic 1 - Activităţile pentru facilitarea independenţei sunt realizate de personal de specialitate.

Ic 2 - PP şi Fişa de monitorizare sunt incluse în dosarul personal al beneficiarului.

	Standard 4 - DEZVOLTAREA MOBILITĂŢII PERSONALE
	FSS organizează şi acordă sprijin direct pentru dezvoltarea mobilităţii beneficiarilor,
la domiciliul acestora.

	Rezultat:
	Beneficiarilor li se dezvoltă potenţialul fizic.





Cerinţe minime:

1. Activităţile privind dezvoltarea mobilităţii sunt recomandate de echipa de evaluare în PP, se efectuează conform planificării şi sunt monitorizate din punct de vedere al realizării de către coordonatorul EM.

2. Principalele activităţi, după caz, constau în:

a) aplicarea de tehnici şi exerciţii pentru schimbarea poziţiei corpului, mutarea corpului dintr- un loc în altul, pentru mutarea sau manipularea obiectelor folosind mâna, degetele, braţul, alte părţi ale corpului, pentru deplasarea prin mers sau alte forme, deplasarea folosind echipamente sau mijloace de transport;

b) kinetoterapie /fiziokinetoterapie;

c) masaj;

d) terapii de relaxare;

e) instruire cu privire la exerciţiile zilnice;

f) consiliere şi informare cu privire la importanţa menţinerii unui mod de viaţă activ;

g) măsuri de prevenire a riscurilor posibile de accidente cauzate de mediul ambiental;

h) instruire pentru utilizarea bicicletei medicinale, a stepper-ului sau a altor tehnologii şi dispozitive asistive şi tehnologii de acces.

3. Personalul implicat în activităţile privind dezvoltarea mobilităţii poate fi: medic, asistent medical, kinetoterapeut, fiziokinetoterapeut, maseur, terapeut ocupaţional, alţi terapeuţi.

4. Personalul foloseşte Fişa beneficiarului, în care consemnează intervenţia la domiciliu şi durata acesteia; fişa este contrasemnată de beneficiar/reprezentant legal.

5. EM are în dotare tehnologii şi dispozitive asistive şi tehnologii de acces necesare pentru realizarea activităţilor, pe care le utilizează la domiciliul beneficiarului.

6. Personalul relaţionează cu beneficiarul, menţine un climat suportiv, dovedeşte respect şi oferă acestuia confort fizic si psihic.

7. FSS/coordonatorul EM poate efectua vizite la domiciliul beneficiarului pentru a se asigura de efectuarea în bune condiţii a serviciilor şi pentru a cunoaşte gradul de satisfacţie faţă de calitatea acestora; vizitele pot fi efectuate împreună cu personalul implicat.

8. La încetarea acordării serviciilor, personalul implicat, împreună cu coordonatorul EM, completează rubrica de concluzii din PP, precizând evoluţia persoanei şi problemele întâmpinate.

9. La încetarea acordării serviciilor, PP şi Fişa de monitorizare sunt incluse în dosarul personal al beneficiarului.

Indicatori de control:

Ic 1 - Activităţile privind dezvoltarea mobilităţii sunt realizate de personal de specialitate. Ic 2 - PP şi Fişa de monitorizare sunt incluse în dosarul personal al beneficiarului.
MODULUL V - PROTECŢIE ŞI DREPTURI (Standarde 1 - 7)

	Standard 1 - RESPECTAREA
DREPTURILOR BENEFICIARULUI
	FSS/EM respectă drepturile beneficiarilor.

	Rezultat:
	Drepturile beneficiarilor sunt cunoscute şi
respectate de personal.



Cerinţe minime:

1. Beneficiarii au, în principal, următoarele drepturi:

a) să li se respecte drepturile şi libertăţile fundamentale, fără nici o discriminare;

b) să fie informaţi cu privire la drepturile sociale, serviciile primite, precum şi cu privire la situaţiile de risc ce pot apărea pe parcursul derulării serviciilor;

c) să li se comunice drepturile şi obligaţiile, în calitate de beneficiari ai serviciilor sociale;

d) să beneficieze de serviciile prevăzute în contractul de furnizare servicii;

e) să participe la procesul de luare a deciziilor în furnizarea serviciilor sociale;

f) să li se asigure păstrarea confidenţialităţii asupra datelor personale, informaţiilor furnizate şi primite;

g) să li se garanteze demnitatea şi intimitatea;

h) să fie protejaţi împotriva riscului de abuz şi neglijare;

i) să-şi exprime liber opinia cu privire la serviciile primite.

2. FSS/EM organizează sesiuni de instruire a personalului privind respectarea drepturilor beneficiarilor.

Indicatori de control:

Ic 1 - Sesiunile de instruire sunt consemnate în Registrul privind perfecţionarea continuă a personalului.

	Standard 2 - MANAGEMENTUL
SITUAŢIILOR DE RISC
	FSS cunoaşte şi aplică managementul
situaţiilor de risc.

	Rezultat:
	Beneficiarii primesc sprijin adecvat în
situaţii de risc.



Cerinţe minime:

1. FSS elaborează şi aplică procedura privind managementul situaţiilor de risc.

2. Procedura precizează, cel puţin: exemple de tulburări de comportament sau comportament distructiv pentru care trebuie solicitată intervenţia de urgenţă, în mod exclusiv, a organelor abilitate, modul de solicitare a intervenţiei de urgenţă, modul de acţiune în caz de agresiune din partea beneficiarului, modalităţi de acţiune post-situaţie de risc.

3. EM cunoaşte şi aplică procedura privind managementul situaţiilor de risc.

4. EM comunică către FSS, în termen de maxim 4 ore, situaţiile care au necesitat intervenţia de urgenţă.

5. Documentul care atestă intervenţia în situaţia de risc este inclus în dosarul personal al beneficiarului.

Indicatori de monitorizare:

Im 1 - Conţinutul procedurii privind managementul situaţiilor de risc respectă cerinţele minime ale standardului.

Indicatori de control:

Ic 1 - Procedura privind managementul situaţiilor de risc este disponibilă la sediul FSS/EM.

Ic 2 - Documentul care atestă intervenţia în situaţia de risc este inclus în dosarul personal al beneficiarului.

	Standard 3 - CODUL DE ETICĂ
	FSS elaborează şi aplică Codul de etică.

	Rezultat:
	Beneficiarilor li se asigură tratament egal.




Cerinţe minime:

1. FSS elaborează şi aplică Codul de etică.

2. Codul de etică cuprinde reguli care privesc, în principal, asigurarea unui tratament egal pentru toţi beneficiarii, fără nici un fel de discriminare.

3. Codul de etică prevede acordarea serviciilor exclusiv în interesul beneficiarilor şi pentru protecţia acestora, respectarea eticii profesionale în relaţia cu beneficiarii.

4. EM cunoaşte şi aplică Codul de etică.

5. FSS/EM organizează sesiuni de instruire a personalului privind prevederile Codului de etică.

Indicatori de monitorizare:

Im 1 - Conţinutul Codului de etică respectă cerinţele minime ale standardului.

Indicatori de control:

Ic 1 - Codul de etică este disponibil, pe suport de hârtie, la sediul FSS/EM.

Ic 2 - Sesiunile de instruire a personalului sunt consemnate în Registrul privind perfecţionarea continuă a personalului.

	Standard 4 - PROTECŢIA ÎMPOTRIVA NEGLIJĂRII, EXPLOATĂRII, VIOLENŢEI ŞI ABUZULUI
	FSS/EM asigură un mediu fără pericole pentru beneficiari din punct de vedere al protecţiei împotriva neglijării, exploatării,
violenţei şi abuzului.

	Rezultat:
	Beneficiarii sunt protejaţi împotriva tuturor formelor de neglijare, exploatere, violenţă şi
abuz.



Cerinţe minime:

1. FSS elaborează şi aplică procedura privind protecţia împotriva neglijării, exploatării, violenţei şi abuzului.

2. Procedura precizează cel puţin: regulile cu privire la administrarea medicamentelor, modul de identificare şi semnalare a cazurilor de neglijare, exploatare, violenţă şi abuz; raportarea, investigarea şi soluţionarea situaţiilor de neglijare, exploatare, violenţă şi abuz; modul de gestiune a bunurilor sau banilor beneficiarilor.

3. Procedura precizează totodată modul în care sunt consemnate/rezolvate cazurile de violenţă şi abuz sesizate de personal în timpul activităţii acestuia în relaţie cu beneficiarul/familia acestuia.

4. EM cunoaşte şi aplică procedura privind protecţia împotriva neglijării, exploatării, violenţei şi abuzului.

5. FSS/EM organizează anual sesiuni de instruire a personalului cu privire la recunoaşterea formelor de neglijare, exploatare, violenţă, tratament degradant, abuz emoţional, fizic sau sexual.

6. FSS/EM încurajează şi sprijină beneficiarii să sesizeze orice formă de neglijare, exploatare, violenţă, neglijare şi abuz.

7. FSS înregistrează, în Registrul de evidenţă a cazurilor de neglijare, exploatare, violenţă şi abuz, toate situaţiile de neglijare, exploatare, violenţă, tratament degradant, abuz emoţional, fizic sau sexual şi acţionează pentru rezolvare, cu sprijinul beneficiarului, al EM şi/sau al organelor abilitate.

8. FSS arhivează toate sesizările referitoare la cazuri de neglijare, exploatare, violenţă şi abuz împreună cu soluţiile de rezolvare.

Indicatori de monitorizare:

Im 1 - Conţinutul procedurii privind protecţia împotriva neglijării, exploatării, violenţei şi abuzului respectă cerinţele minime ale standardului.

Indicatori de control:

Ic 1 - Procedura privind protecţia împotriva neglijării, exploatării, violenţei şi abuzului este disponibilă la sediul FSS/EM.

Ic 2 - Sesiunile de instruire a personalului sunt consemnate în Registrul privind perfecţionarea continuă a personalului.

Ic 3 - FSS consemnează în Registrul de evidenţă a cazurilor de neglijare, exploatare, violenţă şi abuz situaţiile de neglijare, exploatare, violenţă, tratament degradant, abuz emoţional, fizic sau sexual.

Ic 4 - Sesizările referitoare la cazuri de neglijare, exploatare, violenţă şi abuz au fost înregistrate şi sunt arhivate împreună cu soluţia de rezolvare.

	Standard 5 - PROTECŢIA ÎMPOTRIVA TORTURII ŞI TRATAMENTELOR CRUDE, INUMANE SAU DEGRADANTE
	FSS/EM asigură un mediu fără pericole pentru beneficiari din punct de vedere al protecţiei împotriva torturii şi tratamentelor
crude, inumane sau degradante.

	Rezultat:
	Beneficiarii sunt protejaţi împotriva torturii
şi tratamentelor crude, inumane sau degradante.



Cerinţe minime:

1. FSS elaborează şi aplică procedura privind protecţia împotriva torturii şi tratamentelor crude, inumane sau degradante.

2. Procedura precizează cel puţin: modul de identificare şi semnalare a cazurilor de tortură, tratamente crude, inumane sau degradante; raportarea, investigarea şi soluţionarea situaţiilor de tortură, tratamente crude, inumane sau degradante.

3. EM cunoaşte şi aplică procedura privind protecţia împotriva torturii şi tratamentelor crude, inumane sau degradante.

4. FSS/EM organizează anual sesiuni de instruire a personalului cu privire la recunoaşterea situaţiilor/formelor de tortură, tratamente crude, inumane sau degradante.

5. FSS/EM încurajează şi sprijină beneficiarii să sesizeze orice formă de tratament crud, inuman sau degradant.

6. FSS înregistrează, în Registrul de evidenţă a cazurilor de tortură şi tratamente crude, inumane sau degradante, toate situaţiile de tortură şi tratamente crude, inumane sau degradante şi acţionează pentru rezolvare, cu sprijinul beneficiarului, al EM şi/sau al organelor abilitate.

7. FSS arhivează toate sesizările referitoare la cazurile de tortură, tratamente crude, inumane sau degradante împreună cu soluţiile de rezolvare.

Indicatori de monitorizare:

Im 1 - Conţinutul procedurii privind protecţia împotriva torturii şi tratamentelor crude, inumane sau degradante respectă cerinţele minime ale standardului.

Indicatori de control:

Ic 1 - Procedura privind protecţia împotriva torturii şi tratamentelor crude, inumane sau degradante este disponibilă la sediul FSS/EM.

Ic 2 - Sesiunile de instruire a personalului sunt consemnate în Registrul privind perfecţionarea continuă a personalului.

Ic 3 - FSS înregistrează, în Registrul de evidenţă a cazurilor de tortură şi tratamente crude, inumane sau degradante, toate situaţiile de tortură şi tratamente crude, inumane sau degradante şi acţionează pentru rezolvare, cu sprijinul beneficiarului, al EM/FSS şi/sau al organelor abilitate.

Ic 4 - Sesizările referitoare la cazuri de tortură şi tratamente crude, inumane sau degradante au fost înregistrate şi sunt arhivate împreună cu soluţia de rezolvare.

	Standard 6 - SESIZĂRI ŞI RECLAMAŢII
	FSS/EM se preocupă de asigurarea continuă a calităţii activităţilor şi serviciilor acordate
beneficiarilor.

	Rezultat:
	Beneficiarii îşi pot exprima opinia cu privire la calitatea îngrijirii şi protecţiei în EM şi pot
depune reclamaţii în caz de nemulţumire.




Cerinţe minime:

1. FSS elaborează şi aplică procedura privind înregistrarea şi soluţionarea sesizărilor/reclamaţiilor beneficiarilor.

2. Procedura precizează, cel puţin: modul de informare a beneficiarilor sau reprezentanţilor lor legali despre posibilitatea depunerii de sesizări/reclamaţii sau despre exprimarea unei nemulţumiri în legătură cu calitatea îngrijirii şi protecţiei în EM.

3. EM cunoaşte şi aplică procedura privind înregistrarea şi soluţionarea sesizărilor/reclamaţiilor beneficiarilor.

4. FSS/EM poate apela la mediatori externi în anumite situaţii considerate critice.

5. FSS înregistrează şi arhivează toate sesizările/reclamaţiile împreună cu soluţiile de rezolvare.

Indicatori de monitorizare:

Im 1 - Conţinutul procedurii privind înregistrarea şi soluţionarea sesizărilor/reclamaţiilor beneficiarilor respectă cerinţele minime ale standardului.

Indicatori de control:

Ic 1 - Procedura privind înregistrarea şi soluţionarea sesizărilor/reclamaţiilor beneficiarilor este disponibilă la sediul FSS/EM.

Ic 2 - Sesizările/reclamaţiile au fost înregistrate şi arhivate împreună cu soluţiile de rezolvare.

	Standard 7 - SATISFACŢIA
BENEFICIARILOR
	FSS/EM se preocupă de măsurarea gradului
de satisfacţie a beneficiarilor.

	Rezultat:
	Beneficiarii îşi pot exprima satisfacţia sau insatisfacţia faţă de activităţile şi serviciile
EM în condiţii de siguranţă şi încredere.



Cerinţe minime:

1. FSS/EM aplică chestionare pentru cunoaşterea părerii beneficiarilor despre activităţi/servicii/atitudini generale.

2. Beneficiarii pot solicita sprijin pentru completarea chestionarelor, de la un membru al personalului, de la reprezentantul legal sau din partea unui membru de familie.

3. Coordonatorul EM şi doi reprezentanţi ai personalului analizează chestionarele iar rezultatele analizei vor fi incluse în raportul anual.

Indicatori de control:

Ic 1 - EM a analizat chestionarele şi a inclus rezultatele analizei în raportul anual pe care îl realizează coordonatorul EM.

Documente prevăzute în standardele specifice minime obligatorii de calitate pentru serviciul Echipa mobilă pentru persoane adulte cu dizabilităţi



	Nr. curent
	Denumire document

	1.
	Hotărârea consiliului local/judeţean pentru FSS public sau hotărârea/decizia/dispoziţia organului de conducere prevăzut de lege pentru FSS privat, care precizează totodată capacitatea EM

	2.
	Regulamentul de organizare şi funcţionare (ROF)

	3.
	Tabel cu participanţii la sesiunile de informare despre ROF

	4.
	Raport de activitate elaborat de conducătorul EM




	5.
	Planul anual de instruire şi formare profesională pentru personalul angajat

	6.
	Registrul privind perfecţionarea continuă a personalului

	7.
	Contracte de voluntariat/parteneriat cu organisme neguvernamentale/guvernamentale

	8.
	Materiale informative cu privire la EM

	9.
	Procedura de admitere a beneficiarilor

	10.
	Decizia de admitere

	11.
	Contractul de furnizare de servicii

	12.
	Evidenţa dosarelor personale arhivate pe suport hârtie sau electronic

	13.
	Registru de evidenţă

	14.
	Procedura de evaluare a nevoilor individuale ale beneficiarilor

	15.
	Fişa de evaluare

	16.
	Planul personalizat (PP)

	17.
	Fişa de monitorizare

	18.
	Fişa beneficiarului

	19.
	Procedura privind managementul situaţiilor de risc

	20.
	Codul de etică

	21.
	Procedura privind protecţia împotriva neglijării, exploatării, violenţei şi abuzului

	22.
	Registrul de evidenţă a cazurilor de neglijare, exploatare, violenţă şi abuz

	23.
	Procedura privind protecţia împotriva torturii şi tratamentelor crude, inumane sau
degradante

	24.
	Registrul de evidenţă a cazurilor de tortură şi tratamente crude, inumane sau degradante

	25.
	Procedura privind înregistrarea şi soluţionarea sesizărilor /reclamaţiilor beneficiarilor

	26.
	Chestionare pentru cunoaşterea părerii beneficiarilor despre activităţi/servicii/atitudini
generale







SECŢIUNEA a 2-a

Clarificări privind modalitatea de autoevaluare a îndeplinirii standardelor specifice minime de calitate pentru serviciul Echipa mobilă pentru persoane adulte cu dizabilităţi

Pentru a obţine licenţa de funcţionare, serviciul Echipa mobilă pentru persoane adulte cu dizabilităţi trebuie să îndeplinească un punctaj de 38 puncte.

Fişa de autoevaluare se completează după modelul prevăzut în Anexa nr.9 la Normele metodologice de aplicare a Legii nr.197/2012 privind asigurarea calităţii în domeniul serviciilor sociale, aprobate prin Hotărârea Guvernului nr.118/2014.


	
	Punctaj	standarde
specifice	minime obligatorii de calitate
	Punctaj rezultat în urma autoevaluării îndeplinirii standardelor specifice	minime
obligatorii de calitate
	Observaţii

	MODULUL  I  -  MANAGEMENTUL
SERVICIULUI SOCIAL(Standard 1)
	9
	
	

	Standard 1 - ORGANIZARE ŞI FUNCŢIONARE -FSS asigură organizarea şi funcţionarea EM cu respectarea prevederilor legale în vigoare. Rezultat: EM este organizat şi funcţionează cu respectarea prevederilor legale
în vigoare
	9
	
	

	1. EM este înfiinţat prin hotărârea	consiliului local/judeţean pentru FSS public sau		prin
hotărârea/decizia/dispoziţia organului de conducere prevăzut de lege pentru FSS privat, care precizează totodată capacitatea
EM.
	1
	
	

	2. EM are program de minim 40
ore/săptămână pentru minim 2 - 4 beneficiari /zi.
	1
	
	

	3. Beneficiarii sunt persoane adulte cu dizabilităţi pentru care certificatele/deciziile	de încadrare sunt în termen de valabilitate; aceştia se pot afla în îngrijirea familiilor/trăiesc independent/în asistenţa AP sau APP, nu au acces facil la CZ şi/sau nu se află în proximitatea
unui CZ,
	1
	
	

	4. EM deţine şi respectă ROF.
	1
	
	

	5. EM deţine cel puţin un mijloc de transport pentru asigurarea
desfăşurării activităţilor.
	1
	
	

	6. Coordonatorul EM elaborează anual, în luna februarie a anului curent pentru anul anterior, un raport de activitate care cuprinde cel puţin următoarele: scurtă descriere a activităţilor, gradul de implementare a standardelor de calitate şi problemele	întâmpinate, proiecte finanţate, rezultatele controalelor, propuneri pentru îmbunătăţirea  condiţiilor  de
viaţă, inclusiv măsurile care s-au
	1
	
	




	impus din analiza gradului de satisfacţie	a
beneficiarilor/reprezentanţilor
legali faţă de calitatea vieţii din EM.
	
	
	

	7. Personalul EM este instruit/format anual cu privire la: egalitatea de şanse; prevenirea, recunoaşterea şi raportarea formelor de exploatare, violenţă şi abuz; respect pentru diversitate; respect şi încurajare pentru autonomia individuală şi independenţa persoanelor cu dizabilităţi, altele; dovada instruirilor/formărilor se include
în dosarul de personal.
	1
	
	

	8. FSS asigură comunicarea şi colaborarea regulată referitoare la nevoile beneficiarilor cu EM, cu serviciul public de asistenţă socială de la nivelul autorităţilor publice locale şi judeţene şi cu
alte instituţii publice locale şi centrale.
	1
	
	

	9.FSS/EM	promovează parteneriatul în îngrijirea şi protecţia persoanelor adulte cu dizabilităţi, prin identificarea şi implicarea de organisme guvernamentale		sau neguvernamentale, specialişti sau alte persoane resursă din
diferite domenii de activitate.
	1
	
	

	Modulul	II		-	ACCESAREA SERVICIULUI		SOCIAL(Standarde
1- 4)
	8
	
	

	Standard 1 - INFORMARE -FSS/EM asigură informarea persoanelor interesate cu privire la serviciul social. Rezultat: Persoanele interesate primesc informaţii cu privire la modul de organizare şi funcţionare a EM, oferta de servicii, drepturile şi obligaţiile
beneficiarilor.
	2
	
	

	1. FSS/EM deţine şi pune la dispoziţia persoanelor interesate
materiale informative.
	1
	
	

	2. FSS/EM utilizează imagini ale beneficiarilor şi/sau date cu caracter personal în materiale informative,  numai  în  baza
acordului scris al acestora sau al
	1
	
	




	reprezentanţilor	legali,	acord
valabil pe o anumită perioadă de timp.
	
	
	

	Standard 2 - ADMITERE -FSS/EM realizează	admiterea beneficiarilor în condiţiile în care poate răspunde, prin activităţi şi servicii, nevoilor lor individuale.		Rezultat: Beneficiarii/reprezentanţii legali
cunosc şi acceptă condiţiile de admitere în EM.
	3
	
	

	1.	EM	cunoaşte	şi	aplică
procedura	de	admitere	a beneficiarilor.
	1
	
	

	2. FSS emite dispoziţia de admitere în baza analizei documentelor depuse; copie de pe dispoziţia de admitere este
inclusă în dosarul personal.
	1
	
	

	3. FSS încheie contractul de furnizare de servicii cu beneficiarul sau, după caz, cu reprezentantul legal al acestuia, în cel puţin trei exemplare originale: un exemplar se păstrează în dosarul personal al beneficiarului, un exemplar se păstrează la sediul FSS iar un
exemplar se înmânează beneficiarului.
	1
	
	

	Standard 3 - Dosarul personal al beneficiarului - FSS întocmeşte şi păstrează câte un dosar personal pentru	fiecare
beneficiar.Rezultat: Dosarele personale ale beneficiarilor conţin documentele prevăzute de standardele de calitate şi sunt păstrate   în   regim   de
confidenţialitate şi siguranţă.
	2
	
	

	1. FSS/EM completează dosarul iniţial al beneficiarului cu alte documente prevăzute de standardele de calitate sau de
legislaţia în vigoare.
	1
	
	

	2.	FSS/EM	deţine	evidenţa dosarelor personale arhivate, pe
suport hârtie sau electronic.
	1
	
	

	Standard	4		-	ÎNCETAREA ACORDĂRII		SERVICIILOR	-FSS
încetează acordarea serviciului social la cererea beneficiarului
sau în alte condiţii cunoscute şi
	1
	
	




	acceptate de beneficiari sau de reprezentanţii	lor legali.Rezultat: Beneficiarilor le este încetată acordarea serviciilor  oferite  în  EM  în
condiţii cunoscute şi acceptate.
	
	
	

	1. EM înregistrează zilnic beneficiarii şi serviciile oferite în Registrul de evidenţă gestionat de coordonatorul EM în condiţii
de siguranţă şi confidenţialitate.
	1
	
	

	Modulul	III	-	EVALUARE	ŞI
PLANIFICARE(Standarde 1 - 3)
	6
	
	

	Standard 1 - EVALUARE -FSS/EM identifică nevoile specifice ale beneficiarilor, la domiciliul acestora.Rezultat: Beneficiarii primesc servicii în concordanţă
cu specificul EM.
	3
	
	

	1. EM cunoaşte şi aplică procedura de evaluare a nevoilor individuale   specifice ale
beneficiarilor.
	1
	
	

	2. Ulterior evaluării iniţiale, evaluarea va fi realizată în funcţie de obiectivele planificate pe termen scurt sau mediu şi ori
de câte ori este nevoie.
	1
	
	

	3.	Rezultatele	evaluării	sunt
consemnate în Fişa de evaluare.
	1
	
	

	Standard 2 - PLANUL PERSONALIZAT -EM asigură, pe durată determinată, activităţi şi/sau servicii corespunzătoare nevoilor specifice ale beneficiarilor.Rezultat: Fiecare beneficiar primeşte servicii în funcţie de nevoile identificate
prin evaluare.
	1
	
	

	1.Personalul care a efectuat evaluarea completează Planul personalizat (PP) pentru fiecare
beneficiar.
	1
	
	

	Standard 3 - MONITORIZARE -EM
se preocupă ca activităţile şi/sau
serviciile planificate prin PP să fie realizate.
	2
	
	

	Rezultat:	Beneficiarilor	li	se
asigură implementarea PP.
	
	
	

	1.Coordonatorul	EM monitorizează implementarea PP a beneficiarului, utilizând Fişa de
monitorizare.
	1
	
	




	2.	Evoluţia	situaţiei beneficiarilor este discutată săptămânal, pe baza PP, în întâlnirea coordonatorului EM cu personalul care lucrează cu care
lucrează cu beneficiarul.
	1
	
	

	Modulul	IV	-	ACTIVITĂŢI	ŞI
SERVICII(Standarde 1 - 4)
	4
	
	

	Standard 1 - INFORMARE ŞI CONSILIERE SOCIALĂ/SERVICII DE ASISTENŢĂ  SOCIALĂ  -FSS/EM
sprijină beneficiarii să dispună de cunoştinţe şi informaţii din domeniul	social	şi	al dizabilităţii.Rezultat: Beneficiarii sunt informaţi cu privire la drepturi şi facilităţi
sociale.
	1
	
	

	1. Activităţile de informare şi consiliere socială sunt recomandate de echipa de evaluare în PP, se efectuează conform planificării şi sunt monitorizate din punct de vedere al   realizării   de către
coordonatorul EM.
	1
	
	

	Standard	2	-	CONSILIERE PSIHOLOGICĂ -EM se preocupă de siguranţa psihică şi emoţională a beneficiarilor.Rezultat: Beneficiarilor  le  este  asigurat
confortul psihic şi emoţional şi optimizarea personală.
	1
	
	

	1. Consilierea psihologică este recomandată de echipa de evaluare în PP, se efectuează conform planificării şi este monitorizată din punct de vedere
al realizării de către coordonatorul EM.
	1
	
	

	Standard 3 - FACILITAREA INDEPENDENŢEI BENEFICIARULUI
-FSS/EM acordă asistenţă de specialitate pentru facilitarea independenţei beneficiarilor. Rezultat:Beneficiarii primesc sprijin la domiciliu pentru a-şi menţine,   pe   cât   posibil,
autonomia funcţională.
	1
	
	

	1. Activităţile pentru facilitarea independenţei beneficiarului sunt recomandate de echipa de evaluare în PP, se efectuează conform  planificării  şi  sunt
monitorizate din punct de vedere
	1
	
	




	al	realizării	de	către
coordonatorul EM.
	
	
	

	Standard 4 - DEZVOLTAREA MOBILITĂŢII  PERSONALE  -FSS
organizează şi acordă sprijin direct pentru dezvoltarea mobilităţii beneficiarilor, la domiciliul acestora.Rezultat: Beneficiarilor  li  se  dezvoltă
potenţialul fizic.
	1
	
	

	1. Activităţile privind dezvoltarea mobilităţii sunt recomandate de echipa de evaluare în PP, se efectuează conform planificării şi sunt monitorizate din punct de vedere al   realizării   de către
coordonatorul EM.
	1
	
	

	Modulul	V	-	PROTECŢIE	ŞI
DREPTURI(Standarde 1 - 7)
	11
	
	

	Standard 1 - RESPECTAREA DREPTURILOR BENEFICIARILOR -
FSS/EM respectă drepturile beneficiarilor.	Rezultat: Drepturile beneficiarilor sunt cunoscute  şi  respectate  de
personal.
	1
	
	

	1. FSS/EM organizează sesiuni de instruire a personalului privind respectarea	drepturilor
beneficiarilor
	1
	
	

	Standard 2 - MANAGEMENTUL SITUAŢIILOR  DE  RISC-  FSS
cunoaşte şi aplică managementul situaţiilor de risc.Rezultat: Beneficiarii   primesc   sprijin
adecvat în situaţii de risc.
	1
	
	

	1.	EM	cunoaşte	şi	aplică
procedura privind managementul situaţiilor de risc.
	1
	
	

	Standard 3 - CODUL DE ETICĂ - FSS/EM elaborează şi aplică Codul de etică.Rezultat: Beneficiarilor  li  se  asigură
tratament egal.
	1
	
	

	1. EM elaborează şi aplică Codul
de etică.
	1
	
	

	Standardul 4 - PROTECŢIA ÎMPOTRIVA	NEGLIJĂRII, EXPLOATĂRII,   VIOLENŢEI   ŞI
ABUZULUI -FSS/EM asigură un mediu fără pericole pentru beneficiari din punct de vedere
al protecţiei împotriva neglijării,
	3
	
	




	exploatării, violenţei şi abuzului.Rezultat: Beneficiarii sunt protejaţi împotriva tuturor formelor    de    neglijare,
exploatere, violenţă şi abuz.
	
	
	

	1. EM cunoaşte şi aplică procedura privind protecţia împotriva neglijării, exploatării,
violenţei şi abuzului.
	1
	
	

	2. FSS înregistrează în Registrul de evidenţă a cazurilor de neglijare, exploatare, violenţă şi abuz toate situaţiile de neglijare, exploatare, violenţă, tratament degradant, abuz emoţional, fizic sau sexual şi acţionează pentru rezolvare, cu sprijinul  beneficiarului,  al EM
şi/sau al organelor abilitate.
	1
	
	

	3. FSS/EM organizează anual sesiuni de instruire a personalului cu privire la recunoaşterea formelor de neglijare, exploatare, violenţă,
neglijare, tratament degradant, abuz emoţional, fizic sau sexual.
	1
	
	

	Standardul 5 - PROTECŢIA ÎMPOTRIVA TORTURII ŞI TRATAMENTELOR	CRUDE, INUMANE  ŞI  DEGRADANTE  -
FSS/EM asigură un mediu fără pericole pentru beneficiari din punct de vedere al protecţiei împotriva		torturii	şi tratamentelor crude, inumane sau	degradante.Rezultat: Beneficiarii sunt protejaţi împotriva		torturii	şi
tratamentelor crude, inumane sau degradante.
	3
	
	

	1. EM cunoaşte şi aplică procedura privind protecţia împotriva	torturii	şi tratamentelor  crude,  inumane
sau degradante.
	1
	
	

	2. FSS înregistrează în Registrul de evidenţă a cazurilor de tortură şi tratamente crude, inumane sau degradante, toate situaţiile de tortură şi tratamente crude, inumane sau degradante şi acţionează pentru rezolvare, cu sprijinul beneficiarului, al EM şi/sau al
organelor abilitate.
	1
	
	




	3.	FSS/EM		organizează	anual sesiuni	de		instruire			a personalului		cu		privire		la recunoaşterea situaţiilor/formelor de tortură,
tratamente crude, inumane sau degradante.
	1
	
	

	Standardul 6 - SESIZĂRI ŞI RECLAMAŢII -FSS/EM se preocupă de asigurarea continuă a calităţii activităţilor şi serviciilor acordate beneficiarilor.Rezultat: Beneficiarii îşi pot exprima opinia cu privire la calitatea îngrijirii şi protecţiei în EM şi pot depune  reclamaţii  în  caz  de
nemulţumire.
	1
	
	

	1.	EM	cunoaşte	şi	aplică procedura privind înregistrarea şi soluţionarea sesizărilor/reclamaţiilor
beneficiarilor.
	1
	
	

	Standardul 7 - SATISFACŢIA BENEFICIARILOR  -FSS/EM  se
preocupă de măsurarea gradului de satisfacţie a beneficiarilor. Rezultat: Beneficiarilor li se creează cadrul pentru a-şi exprima satisfacţia sau insatisfacţia faţă de activităţile
şi serviciile din EM.
	1
	
	

	1. FSS/EM aplică chestionare pentru cunoaşterea părerii beneficiarilor	despre activităţi/servicii/atitudini
generale.
	1
	
	

	TOTAL
	38
	
	


